রাজীবের সাথে হালিমার পরিচয় দেড় বছর হয়ে গেছে। ব্যাপারটি হালিমার স্বামী ফারুক ঘুনাক্ষরেও টের পায়নি। ফারুক  ব্যবসায়ী। সকালে বের হয় রাতে ঘরে ফেরে। এই সুযোগে খালি ঘরে চলতে থাকে রাজীব ও হালিমার অসুস্থ প্রেম। প্রতিদিন হিন্দি সিরিয়াল দেখার সময় হালিমা স্বপ্ন দেখত এক মাচো ম্যান অর্থাৎ এক পূর্ণ পুরুষের। তার স্বামী মুদি দোকানী ফারুখ কোনভাবেই খাপ খেত না তার কল্পিত হিন্দি সিরিয়ালের মাচো ম্যানের সাথে। কিন্তু হঠাৎ একদিন সেই কল্পিত পুরুষের প্রতিচ্ছায়ায় রাজীব আবির্ভূত হল হালিমার জীবনে। শুরু হল হালিমা রাজীবের বিকৃত ইন্দ্রিয়পরায়ণতার জগৎ। হালিমার ব্রেনের প্রতিটি সেল রাজীব কে নিয়ে স্বপ্ন বুনতে লাগল।